b'\n_START_ARTICLE_\nKelab Penyokong Kerajaan Barisan Nasional (BNBBC)\n_START_PARAGRAPH_\nKelab Penyokong Kerajaan Barisan Nasional (Bahasa Inggeris: Barisan Nasional Backbenchers Club, BNBBC) merupakan satu kelab elit khusus kepada ahli Dewan Rakyat Malaysia dari parti Barisan Nasional sahaja. Ketika ini, pengerusinya adalah Datuk Seri Tiong King Sing manakala Datuk Bung Mokhtar Radin merupakan timbalan pengerusi.\n_START_SECTION_\nLawatan sambil belajar ke Taiwan\n_START_PARAGRAPH_\nPada 7-12 September 2008, BNBBC telah mengambil inisiatif menganjurkan lawatan mengejut ke Taipei, Taiwan. Lawatan pada bulan puasa ini diadakan dengan tujuan meningkatkan pengetahuan berkaitan teknologi pertanian di Taiwan. Sepatutnya lawatan itu ke China tetapi tidak dapat dilaksanakan kerana kesuntukan masa. Ramai tidak dapat pergi kerana kesuntukan masa._NEWLINE_Seramai 52 orang ahli parlimen telah menyertai lawatan ini. Ini termasuklah 10 dari Sabah, 12 dari Sarawak dan selebihnya dari Semenanjung Malaysia. Mereka berangkat dengan pesawat China Airlines dan Cathay Pacific jam 2.20 petang dan 1.45 petang hari Isnin 8 September 2008 dari KLIA.'